Sentenza tas-26.10.2020 ECLI:MT:CIV:2020:119329 Sessjoni tal-Vitorja Qorti tal-Maġistrati (Malta) RIK NRU 62/2020: XUEREB INSTALLATIONS LIMITED (C15321) V. CALLEJA MONTBELLO VELLA SCICLUNA (I.D. 895342M) (AMMONT DOVUT – AMMISSJONI) MAĠISTRAT: DR. VICTOR G. AXIAK 26 ta' Ottubru 2020 IL-QORTI, wara li kkunsidrat ir-rikors ta' Xuereb Installations Limited ("il-kumpanija rikorrenti") ippreżentata fit-18 ta' Mejju 2020, wara li rat in-nota t'ammissjoni ppreżentata minn David Sesay ("l-intimat") fl-24 ta' Settembru 20201, qed tagħti din is- Il-kumpanija rikorrenti qed titlob mingħand l-intimat is-somma ta' tlettax-il elf disa' mija sebgħa u tletin euro u seba' u tletin ċenteżmu (€13,937.37), rappreżentanti bilanċ tal-prezz ta' diversi partiti ta' bejgħ ta' materjal relatat ma' xogħol ta' gypsum, soffitti u finituri, debitament konsenjati lilu u aċċettati minnu flimkien mal-ispejjeż inklużi dawk tal-ittra uffiċċjali bin-numru 571/2020 kif ukoll tal-mandat ta' sekwestru kawtelatorju intavolat kontestwalment, u bl-imgħax kummerċjali, dekoribbli mid-data ta' kull fattura sal-jum tal-pagament effettiv. Fl-24 ta' Settembru 2020 l-intimat ippreżenta nota li permezz tagħha ammetta t- talbiet tal-kumpanija rikorrenti kif dedotti. Sentenza tas-26.10.2020 ECLI:MT:CIV:2020:Sesay Sessjoni tal-Vitorja Din l-ammissjoni la kienet kwalifikata u lanqas magħmula b'xi kundizzjonijiet u għalhekk anke fuq l-iskorta tal-massima confessio facta in judicio omni probatione major est it-talba tal-kumpanija rikorrenti tirriżulta ġustifikata u timmerita konferma. Deċiżjoni Għal dawn ir-raġunijiet il-Qorti tiddisponi minn din il-kawża billi tilqa' t-talba tal-kumpanija rikorrenti u: Tiddikjara li l-intimat huwa debitur tal-kumpanija rikorrenti fis- somma ta' ta' tlettax-il elf disa' mija sebgħa u tletin euro u seba' u tletin ċenteżmu (€13,937.37) rappreżentanti bilanċ ta' prezz ta' diversi partiti ta' bejgħ ta' materjal relatat ma' xogħol ta' gypsum, soffitti u finituri, debitament konsenjati lilu u aċċettati minnu; Tikkundanna lill-intimat jħallas lill-kumpanija rikorrenti dan l- ammont flimkien mal-imgħax kummerċjali kif mitlub; Fir-rigward tal-ispejjeż ta' din il-kawża kif ukoll l-ispejjeż tal-ittra uffiċċjali bin-numru 571/2020 u tal-mandat ta' sekwestru kawtelatorju intavolat kontestwalment, dawn jkunu a karigu tal-intimat. Maġistrat Reġistratur